**Lars Erik Folkvord Hanssen** (født 26. mai 1949) er en norsk lege, dr.med. professor, tidligere helsedirektør og direktør for Vitenskapskomiteen for mattrygghet. Hanssen vokste opp i Stavanger.

Utdannelse og yrkeskarriere
---------------------------

Hanssen ble utdannet lege i 1973, dr.med. i 1980 og er spesialist i indremedisin, gastroenterologi og endokrinologi. Han var først knyttet til Ullevål sykehus, deretter Rikshospitalet fra 1984, etter hvert som sjeflege fra 1992 til 1994 og professor i indremedisin ved Universitetet i Oslo. Ved Rikshospitalet la han grunnlaget for det senere Centre of excellence for behandling av nevroendokrin kreft (ENETS). Han har publisert ca. 200 vitenskapelige arbeider. Han har vært professor II i medisin ved Institutt for samfunnsmedisinske fag, og ved Det psykologiske fakultet, Universitetet i Bergen 2001–14 og fakultetsrådsleder, Det medisinske fakultet, Norges teknisk-naturvitenskapelige universitet 2005–09.

Fra 1994 arbeidet han i Statens helsetilsyn som assisterende helsedirektør under Anne Alvik. Fra 2001 til august 2012 var han direktør, til og med 2006 med tittel helsedirektør. I hans tid ble tilsynsansvaret utvidet til også å omfatte barneverntjenester, sosiale tjenester, folkehelsearbeid, medisinsk og helsefaglig forskning og tilsyn med helsetjenester til militært personell i operasjoner i utlandet.

I årene 2012 til 2019 var han direktør for sekretariatet for Vitenskapskomiteen for mattrygghet. Han var norsk representant i Advisory Forum i European Food Safety Authority (EFSA) fra 2012 til 2019.

Hanssen har hatt styreverv for International Agency for Research on Cancer i Lyon, Senter for medisinske studier i Moskva (Universitetet i Oslo) 1992–97, Sørlandet sykehus HF og har vært styreleder for områdestyret for medisin og helse i Norges forskningsråd 1997–2001. Han har også vært assisterende redaktør 1987–1993 og sjefredaktør 1994–1996 for Scandinavian Journal of Gastroenterology, med utgaver på engelsk, spansk og kinesisk. Han var medlem av utvalget som la fram forslag til helseforskningsloven i 2005.

Hanssen gjennomførte kandidatstudiet i helseadministrasjon ved Universitetet i Oslo i 1989, pedagogikk for universitetslærere i 1990, Forsvarets høgskole i 1995 og NATO Defense College i Roma i 1999–2000.

Utmerkelser og politisk virksomhet
----------------------------------

I 2001 fikk han YS-Stats medbestemmelsespris og i 2021 ble han utnevnt til Kommandør av Den Kongelige Norske St. Olavs Orden «for fremragende bidrag til utviklingen av norsk helsetjeneste.»

Hanssen er aktiv i Nordre Aker Arbeiderparti.

Bibliografi
-----------

* Doktoravhandlingen: *Studies on the regulation of the plasma secretin concentration*, Gastroenterologisk forskningslaboratorium, avd. 9/indremedisin, Ullevål sykehus, Oslo 1980
* *Publications*. Helsetilsynets hjemmeside, fra web.archive. Besøkt 3.6.2023.

Referanser
----------

1. ↑  CV på Helsetilsynets hjemmeside og omtale i anledning 70-årsdag i Aftenposten 26. mai 2019, side 48
2. ↑  *Organisasjonshistorie – Statens helsetilsyn og forløparar*. helsetilsynet.no. Besøkt 3.6.2023.
3. ↑  *Lars Erik Folkvord Hanssen utnevnt til Kommandør av Den Kongelige Norske St. Olavs Orden.* Vitenskapskomiteen for mat og miljø, hjemmeside, 6.4.2021 Arkivert 3. juni 2023 hos Wayback Machine.. Besøkt 3.6.2023.
4. ↑  *Årsmelding 1999*, side 30. Norges forskningsråds hjemmeside. Besøkt 3.6.2023.
5. ↑  *NOU 2005: 1 God forskning – bedre helse — Lov om medisinsk og helsefaglig forskning, som involverer mennesker, humant biologisk materiale og helseopplysninger (helseforskningsloven)*. Regjeringen.no, uten dato. Besøkt 3.6.2023.
6. ↑  CV på Helsetilsynets hjemmeside. Besøkt 3.6.2023.
7. ↑  *Helse-vokteren*. Arbeidsmiljø.no, 14.7.2014. Arkivert 3. juni 2023 hos Wayback Machine. Besøkt 3.6.2023.
8. ↑  *Utnevnelse til St. Olavs orden*. Kongehuset.no, 6.4.2021. Besøkt 3.6.2023.
9. ↑  *BU-kandidat Lars E. Hanssen*. Nordre Aker Arbeiderpartis hjemmeside Arkivert 3. juni 2023 hos Wayback Machine.. Besøkt 3.6.2023.

Eksterne lenker
---------------

* (en) Lars E. Hanssen – kategori av bilder, video eller lyd på Commons Rediger på Wikidata
* *CV Lars E. Hanssen*. Helsetilsynets hjemmeside, fra web.archive.org. Besøkt 3.6.2023.
* Centers of Excellence for Treating Neuroendocrine Tumor Disease Besøkt 3.6.2023.
* YouTube: *Hva gjør Helsetilsynet med den uretten de oppdager?* Foredrag på Nasjonalt ruspolitisk seminar, 2007. Besøkt 3.6.2023.
* *Vaktbikkja abdiserer*. Sykepleien, 14.11.2012. Besøkt 3.6.2023.
* ProLARnytt: *Rettferdighetens vokter*. Helsetilsynets hjemmeside. Besøkt 3.6.2023.
* *Tilsyn med risikoperspektiv* Arkivert 16. juli 2020 hos Wayback Machine.*. Michael Journal 2/2007. Sammen med Geir Sverre Braut. Besøkt 3.6.2023.*
* *Vi intervjuer ass. Helsedirektør Lars Hanssen*. Utposten 1996/25, side 102–05. Besøkt 3.6       .2023.


|  |  |  |
| --- | --- | --- |
| Forgjenger:**Anne Alvik** | **Medisinaldirektør / Helsedirektør**(2000–2006) | Etterfølger:**Tittelen tatt ut av loven** |

|  |  |
| --- | --- |
| Oppslagsverk/autoritetsdata | Store norske leksikon **·** CRIStin
 |